Številka: 6008-7/2018-58

Datum: 11. maj 2018

**ZADEVA: Dan prostovoljstva**

Spoštovani starši !

Šolsko leto se počasi zaključuje in čas je za priznanje po predanem in uspešnem delu. Vaš otrok je v tem šolskem letu izvajal prostovoljno delo v šoli in izven nje. Ker ga želimo nagraditi za opravljeno delo, se odpravljamo v **četrtek, 17. maja 2018**, skupaj z mentoricama Mojco Šterk in Andrejo Ninković, v Ljubljano, na Festival prostovoljstva. Prireditev pripravlja Slovenska filantropija. Dopoldan bomo izkoristili za ogled Tivolija, popoldan pa bo na Prešernovem trgu potekal Festival prostovoljstva, ko se bo dogajanja odvijalo na odru in stojnicah, kjer se bodo predstavljale organizacije. Na stojnicah bodo obiskovalci lahko sodelovali v različnih kvizih, igricah in drugih interaktivnih dejavnostih.

V letošnjem šolskem letu so (smo) prostovoljci opravljali delo v Domu starejših občanov, pomoč v Vrtcu Pikapolonica, pomoč na domu in učno pomoč. Že sedmo leto smo tudi ŠOLA PROSTOVOLJSTVA, na kar smo zelo ponosni. Prostovoljci so bili tudi v aktivni pri dveh kulturnih večji prireditvah SOKI NAS OBIŠČE in VETER V LASEH.

***Odhod vlaka je ob 9.23. Prihod otrok je ob 9.10*** na železniški postaji Krško. Iz šole bomo vzeli malico, popoldan pa bomo z učenci šli na pico. Ker gre za nagrado, bo stroške prevoza in pice povrnila šola oziroma donator ANDAS d.o.o., ki je za prostovoljce nakazal določena sredstva. Uredili pa smo tudi 50% popust za prevoz z vlakom, kar smo zelo veseli. Prostovoljci naše šole se bodo družili s prostovoljci OŠ Leskovec pri Krškem ter njihovima mentorica Dženi Rostohar in Melito Zagorc Vegelj, kar je že dolgoletna praksa. Šole na tak način nagrajujejo prostovoljce in prostovoljno delo.

***Prihod vlaka na železniško postajo Krško je 17.07***.

*Izjava 12-letne prostovoljke na mesečnem majskem sestanku: »Prostovoljec nisi za to, da pišeš ure in da delaš zanje, temveč, da delaš za druge z drugimi.«*

Lep prostovoljski pozdrav !

Mentorici: Ravnateljica:

Mojca Šterk, prof. dr. Stanka Preskar

Andreja Ninković, spec.

\_\_\_\_\_\_\_\_\_\_\_\_ ✂\_\_\_\_\_\_\_\_\_\_ ✂ \_\_\_\_\_\_\_\_\_\_\_\_\_\_\_ ✂ \_\_\_\_\_\_\_\_\_\_\_\_\_\_ ✂\_\_\_\_\_\_\_\_\_

**Prijavnica**

Soglašam, da se učenec oz. učenka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ udeleži Festivala prostovoljcev 17. maja 2018 v Ljubljani, v spremstvu mentoric.

Starši in učiteljice bodo poskrbeli za prevoz otroka zjutraj do in popoldan pa starši iz železniške postaje.

Podpis starša:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_